Европарламент адепутат Марина Калиуранд апартиа «Қырҭтәыла адгыларазы» ахантәаҩы Гьаргь Гахариеи лареи реиҧылара дахцәажәеит Twitter адаҟьаҿы.
«Қырҭтәыла аполитикатә ҭагылазаашьа иазкны еиуеиҧшым апартиақәа рҟынтә аинформациа аиура даараӡа ибзиоуп, Гьаргь Гахариа иахьатәи ҳаиҧыларазы ҭабуп ҳәа иасҳәоит», — илҩит Калиуранд.
Иацы, Бриуссель, апартиа «Қырҭтәыла адгыларазы» ахантәаҩы Гьаргь Гахариа Европарламент адепутатцәа дырҧылеит.